CELEX: 32008R0519
Language: fi
Date: 2008-06-10 00:00:00
Title: Komission asetus (EY) N:o 519/2008, annettu 10 päivänä kesäkuuta 2008 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä (Volailles de Loué (SMM))

11.6.2008   
            
            
               FI
            
            
               Euroopan unionin virallinen lehti
            
            
               L 151/27
            
         
      KOMISSION ASETUS (EY) N:o 519/2008,
   annettu 10 päivänä kesäkuuta 2008,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisten muutosten hyväksymisestä (Volailles de Loué (SMM))
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 9 artiklan 2 kohdan toisen virkkeen,
   sekä katsoo seuraavaa:
   
               (1)
            
            
               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti ja kyseisen asetuksen 17 artiklan 2 kohdan nojalla tutkinut Ranskan pyynnön muuttaa komission asetuksella (EY) N:o 1107/96 (2) rekisteröidyn suojatun maantieteellisen merkinnän ”Volailles de Loué” eritelmää.
            
         
               (2)
            
            
               Hakemuksen tarkoituksena on muuttaa eritelmää ja lisätä siihen pronssikalkkuna, joka on tarkoitettu myytäväksi paloina koko vuoden ajan. On tarpeen myös täsmentää kyseisen kalkkunan kanta, eläintiheys ja ruokinta.
            
         
               (3)
            
            
               Komissio on tutkinut kyseessä olevan muutoksen ja katsonut sen olevan perusteltu. Koska muutos on asetuksen (EY) N:o 510/2006 9 artiklan mukaisesti vähäinen, komissio voi hyväksyä sen ilman kyseisen asetuksen 5, 6 ja 7 artiklassa kuvattua menettelyä,
            
         ON ANTANUT TÄMÄN ASETUKSEN:
   1 artikla
   Muutetaan maantieteellisen merkinnän ”Volailles de Loué” eritelmä tämän asetuksen liitteen I mukaisesti.
   2 artikla
   Tiivistelmälomake, joka sisältää eritelmän tärkeimmät kohdat, on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä kesäkuuta 2008.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 93, 31.3.2006, s. 12. Asetus sellaisena kuin se on viimeksi muutettuna komission asetuksella (EY) N:o 417/2008 (EUVL L 125, 9.5.2008, s. 27).
   
      (2)  EYVL L 148, 21.6.1996, s. 1. Asetus sellaisena kuin se on viimeksi muutettuna asetuksella (EY) N:o 704/2005 (EUVL L 118, 5.5.2005, s. 14).
   
      LIITE I
      Hyväksytään maantieteellisen merkinnän ”Volailles de Loué” eritelmän muutokset seuraavasti:
      ”Tuotekuvaus”
      Lisätään seuraava kohta:
      
         ”Louén vapaana kasvaneet pronssikalkkunat.
         Suuret naaras- ja urospuoliset hidaskasvuisen kannan pronssikalkkunat, joilla on suuret rintalihakset ja joita kasvatetaan yksinomaan ulkoilmassa, kunnes naaraat ovat vähintään 14 viikon ja urokset vähintään 18 viikon ikäisiä.
         Kalkkunoiden liha on iän ansiosta maukasta, ja se pysyy kypsennettäessä kiinteänä mutta on geneettisen alkuperän ansiosta mureaa. Kalkkunoita kasvatetaan ympäri vuoden, ja liha on tarkoitettu myytäväksi paloina tai jalosteina.”
      
      ”Tuotantomenetelmä”
      Lisätään kohtaan ”Kanta” seuraava: ”Kalkkunanpoikien on oltava pronssikalkkunoita.”
      Lisätään kohtaan ”Eläintiheys” seuraava: ”Eläintiheyden on kanalassa oltava alhainen (10 kuukauden iästä alkaen enintään 6,25 kalkkunaa/m2).”
      Lisätään kohtaan ”Ruokinta” seuraava: ”Vähintään 75 prosenttia viljaa valtaosalla pronssikalkkunoiden lihotusajasta.”
   
   
      LIITE II
      YHTEENVETO
      
         Neuvoston asetus (EY) N:o 510/2006
      
      ”VOLAILLES DE LOUÉ”
      
         EY nro: FR/PGI/117/0149/18.2.2004
      
      SAN ( ) SMM (X)
      Tässä yhteenvedossa esitetään tuote-eritelmän pääkohdat tiedotustarkoituksessa.
      1.   Jäsenvaltion toimivaltainen viranomainen
      
                  Nimi
               
               
                  :
               
               
                  Institut national de l'Origine et de la Qualité
               
            
                  Osoite
               
               
                  :
               
               
                  51 rue d'Anjou – F-75008 Paris
               
            
                  Puhelin
               
               
                  :
               
               
                  (33-1) 53 89 80 00
               
            
                  Faksi
               
               
                  :
               
               
                  (33-1) 42 25 57 97
               
            
                  Sähköposti
               
               
                  :
               
               
                  info@inao.gouv.fr
               
            2.   Ryhmittymä
      
                  Nimi
               
               
                  :
               
               
                  Syndicat des Volailles Fermières de Loué – SYVOL QUALIMAINE
               
            
                  Osoite
               
               
                  :
               
               
                  82 avenue Rubillard 72000 LE MANS – FRANCE
               
            
                  Puhelin
               
               
                  :
               
               
                  (33-2) 43 39 93 13
               
            
                  Faksi
               
               
                  :
               
               
                  (33-2) 43 23 42 19
               
            
                  Sähköposti
               
               
                  :
               
               
                  info@loue.fr
               
            
                  Kokoonpano
               
               
                  :
               
               
                  Tuottaja/jalostaja (X) muu ( )
               
            3.   Tuotelaji
      
                  Luokka 1.1 –
               
               
                  Tuore liha (ja muut eläimenosat)
               
            4.   Tuote-eritelmä (yhteenveto asetuksen (EY) N:o 510/2006 4 artiklan 2 kohdan mukaisista vaatimuksista)
      
      4.1   Nimi
      ”Volailles de Loué”
      4.2   Tuotteen kuvaus
      Ensiluokkaista laatua olevaa siipikarjaa kokonaisena tai paloina, liha maukasta, mureaa mutta kiinteää eikä liian rasvaista (Poulet Blanc Fermier de Loué, Dinde Fermière de Loué, Dinde (bronzée) Fermière de Loué, Pintade Fermière de Loué, Canard de Barbarie Fermier de Loué et Canette de Barbarie Fermière de Loué, Poulet Noir Fermier de Loué, Poulet Jaune Fermier de Loué, Oie Fermière de Loué, Chapon Fermier de Loué, Poule Fermière de Loué, Poularde Fermière de Loué, Poulet Blanc Fermier, Chapon de Pintade Fermier de Loué).
      Siipikarja, josta on poistettu sisäelimet kokonaan tai osittain, kokonaisina tai paloina, tuoreina tai jäädytettyinä.
      4.3   Maantieteellinen alue
      Sarthen departementti, Mayennen departementti, naapurikantonit Ornen, Indre et Loiren, Loir et Cherin sekä Eure et Loirin departementeissä sekä Maine et Loiren departementissa Segrén arrondissementti ja seuraavat kantonit: Louroux-Béconnais, Saint-Georges-sur-Loire, Angers, Tiercé, Durtal, Seiches-sur-le-Loir, Baugé, Beaufort-en-Vallée, Noyant, Longué-Jumelles, Allonnes.
      4.4   Alkuperätodisteet
      Kaikki tuotantoketjun osallistujat luetteloidaan (hautomot, rehunvalmistajat, siipikarjankasvattajat, teurastamot).
      Jokaisen siipikarjaerän eri vaiheet merkitään rekisteriin: siipikarjankasvattajan ilmoitus kasvatuksen aloittamisesta, untuvikkojen toimitustodistukset, ilmoitus teurastamoon viennistä, teurastamon noutotodistus, ilmoitus etiketeistä, joita käytetään siipikarjan teurastuksen jälkeen, sekä ilmoitus luokittelussa hylätyistä linnuista. Etiketit ovat numeroituja. Näiden tietojen yhteensopivuutta valvomalla voidaan varmistaa tuotteen jäljitettävyys.
      4.5   Tuotantomenetelmä
      Hidaskasvuiset kannat ja niiden risteytykset. Lintuja pidetään pienissä parvissa ulkoilmassa tai vapaina lehdoissa, kunnes ne ovat sukukypsiä. Ruokinta on viljavoittoista. Linnut teurastetaan kullekin lajille vahvistetussa vähimmäisiässä.
      4.6   Yhteys maantieteelliseen alkuperään
      Yhteys maantieteelliseen alkuperään syntyy seuraavista:
      
                  —
               
               
                  historiallinen maine, joka liittyy Louén kylässä pidettäviin Foire de l'Envoi -markkinoihin, jotka olivat erityisen kuuluisia 1800-luvulla ja joihin osallistui lukuisia siipikarjakauppiaita. Alueen viljelijät myivät tuotantonsa näille kauppiaille. Vuonna 1958 Louén alueen kotieläintuottajat ja pakkaajat ryhtyivät menestyksellä kasvattamaan laadukasta vapaana laiduntavaa siipikarjaa.
               
            
                  —
               
               
                  nykyinen maine: Louén siipikarja on Ranskan kuuluisinta siipikarjaa. Näiden lintujen maine yleisön keskuudessa on vailla vertaansa ja ne ovat gastronomisesti hyvin arvostettuja. Niitä käyttävät erittäin maineikkaat ravintoloitsijat.
               
            4.7   Valvontaelin
      
                  Nimi
               
               
                  :
               
               
                  QUALI OUEST
               
            
                  Osoite
               
               
                  :
               
               
                  30 rue du Pavé 72000 Le Mans – France
               
            
                  Puhelin
               
               
                  :
               
               
                  (33-2) 43 14 21 11
               
            
                  Faksi
               
               
                  :
               
               
                  (33-2) 43 14 27 32
               
            
                  Sähköposti
               
               
                  :
               
               
                  qualiouest@qualiouest.com
               
            4.8   Merkinnät
      ”Volailles de Loué” ja vastaavan lajin nimi.